b'\n_START_ARTICLE_\nVie Montante Internationale\n_START_SECTION_\nIstorija\n_START_PARAGRAPH_\nOrganizacijos u\xc5\xbeuomazga buvo viena Pranc\xc5\xabzijos senjor\xc5\xb3 grupel\xc4\x97, kuri 1962 m. kovo 14 dien\xc4\x85 nusprend\xc4\x97 susitikin\xc4\x97ti bei kartu aptarin\xc4\x97ti ir spr\xc4\x99sti savo problemas, intensyvinti savo religin\xc4\xaf gyvenim\xc4\x85. Tur\xc4\x97jo praeiti daugiau kaip dvide\xc5\xa1imt met\xc5\xb3 kol pranc\xc5\xabz\xc5\xb3 patirtis rado pritarim\xc4\x85 kaimynini\xc5\xb3 \xc5\xa1ali\xc5\xb3 tarpe ir 1985 m. baland\xc5\xbeio 25 d. Romoje (Italija) buvo \xc4\xafkurta tarptautin\xc4\x97 Vie Montante Internationale organizacija. Jos \xc4\xafstatus per\xc5\xbei\xc5\xabr\xc4\x97jo ir jiems pritar\xc4\x97 Vatikanas, o 1996 m. kovo 25 d. \xc5\xa0ventas Sostas savo dekretu dar kart\xc4\x85 pripa\xc5\xbeino VMI._NEWLINE_1989 m. Panamoje (Panama) \xc4\xafvyko Antrasis pasaulinis kongresas, o 1991 m. Londone (Did\xc5\xbeioji Britanija) - Pirmasis Europos kongresas. Tre\xc4\x8diasis psaulinis kongresas vyko 1994 m. Majamyje (JAV), o Ketvirtasis - 1998 m. Dakare (Senegalas). Organizacijos veikla ry\xc5\xa1ium su JT 1999 m. paskelbtais Pasauliniais pagyvenusi\xc5\xb3 \xc5\xbemoni\xc5\xb3 metais ypa\xc4\x8d suaktyv\xc4\x97jo. 2002 m. - Penktasis pasaulinis kongresas Bankoke (Tailandas). Pakeisti \xc4\xafstatai - vietoj veiklos krypties apa\xc5\xa1talavimas priimta \xc5\xa1velnesn\xc4\x97 nuostata - misionieri\xc5\xa1ka veikla. 2004 m. - Europos kongresas Lenkijoje, Var\xc5\xa1uvoje. Pagrindin\xc4\x97 tema - kaip Vie Montante Internationale reaguoja \xc4\xaf pagyvenusi\xc5\xb3 \xc5\xbemoni\xc5\xb3 poreikius._NEWLINE_Pensinink\xc5\xb3, o ir bendrai vyresni\xc5\xb3 \xc5\xbemoni\xc5\xb3 dalis visuomen\xc4\x97je, ypa\xc4\x8d i\xc5\xa1sivys\xc4\x8diusi\xc5\xb3 \xc5\xa1ali\xc5\xb3 tarpe, did\xc4\x97ja, kartu auga ir organizacijos nari\xc5\xb3 skai\xc4\x8dius.'